Grundlaget for Klasseinddelingen. 9 



Den sunde Fornuft har til en vis Grad allerede udført dette 

 Arbejde. Der findes i alle Sprog Ord som i Følge Sprogbrugen 

 betegne en hel Klasse Skabninger; man siger overalt: Fugle, 

 Slanger, Sommerfugle o. s. v. Men denne instinktmæssige Inddeling 

 i Grupper, som endogsaa Barnet foretager saa snart dets Forstand 

 begynder at vækkes til Opfattelse af Verden omkring det, er ikke 

 alene unøjagtig men befinder sig paa mange Punkter i Strid med 

 de virkelige Forhold. Man hører f. Ex. ofte i daglig Tale Ordet 

 Insekt blive anvendt om højst forskellige Væsener, om Fluer, 

 Krebs, Edderkopper; Lafontaine har endogsaa kaldt Slangen for 

 det „hoppende Insekt". Paa samme Maade forstaa mange Mennesker 

 ved Ordet Fisk ikke alene virkelige Fisk, men ogsaa Hvaler, Blød- 

 dyr, i det Hele taget alle de Dyr der bo i Vandet. Disse almene 

 Betegnelser indordne sig desuden ikke i Klasser, danne ikke nogen 

 systematisk Rækkefølge; vi kunne ikke nøjes med disse tarvelige 

 og uvidenskabelige Forsøg. 



Naturforskerne have dannet en Slags Ramme, som det hedder 

 i Hæren, det vil sige forskellig benævnede Klasser, der indeslutte 

 hinanden som kinesiske Æsker, saaledes at de største og almindeligst 

 bestemte Klasser indeholde Underafdelinger, hvori Bestemmelserne 

 efterhaanden indsnævres til det Særlige. For at forklare min 

 Tanke vil jeg bruge en Sammenligning fra det daglige Liv. 



Hvorledes opnaar man, at et Brev kommer til sin Bestemmelse 

 midt i en folkerig By? Man danner en Række Klasser, den ene 

 mindre end den anden, der som Helhed angive den Retning i 

 hvilken Brevet skal gaa. Man skriver f. Ex. Europa, Frankrig, 

 Seine, Paris, rue Gerson, N. 1; eller Amerika, de Forenede Stater, 

 Massachusetts, Boston, og Gade og Nummer. Ved Hjælp af denne 

 Rækkefølge af Klasser: Verdensdel, Land, Provins, By, Gade og 

 Nummer lykkes det at give Brevet dets Adresse. 



Hvorledes bære nu Zoologerne sig ad for at give hvert Dyr 

 dets Adresse saa at man nemt kan naa til det? De have skabt 

 en Inddeling i forskellige Klasser, hvis Navne jeg her skal anføre 

 for Dem; jeg maa bede Dem om at indprente Dem denne Rang- 

 forordning med dens forskellige Grader og deres indbyrdes Forhold. 



